Zgrada imunuloškog zavoda

Ukinuli im dozvole

Imunološki zavod najstariji je proizvođač imunobioloških lijekova u ovom dijelu Europe. Od 1893. godine i našeg cjepiva protiv boginja pa do današnjih virusnih i bakterijskih cjepiva, preparata iz ljudske i konjske plazme, alergena te drugih proizvoda, vodi nas isti cilj: Prevencija i suzbijanje bolesti”, stoji to na web-stranicama nekada velikog Imunološkog zavoda, institucije koja je bila u svjetskom vrhu, a danas ne može isplatiti plaće svojim zaposlenicima, iako bi po svojim sposobnostima i znanju to mogla biti najuspješnija hrvatska tvrtka. Svagdje u svijetu farmaceutske i zdravstvene kompanije rastu, zarađuju goleme novce, samo u Hrvatskoj propadaju.“Imunološki propada jer je u nekim stvarima bio revolucionaran, proizvodili su lijekove koji nisu imali konkurenciju. Jednostavno bili su previše dobri, a to farmaceutska industrija i njezini poslušnici u Hrvatskoj ne vole, morali su Imunološki zgnječiti kao bubu jer im je odnosio milijune”, u dahu nam je rekao jedan od djelatnika Imunološkog zavoda, navodeći da se to najbolje vidi na preparatu koji je visoko cijenjen među znanstvenicima – prirodnom interferonu (IFN), lijeku koji je, kažu naši sugovrnici, suvereno ubijao HPV, ostale viruse i neke oblike raka.Proizvodnju je pokrenuo dr., a nastavio dr. sc., koji je ustvrdio da najbolje djeluju male doze tog preparata, a ne goleme koncentracije kao što je slučaj s umjetnim interferonom koji forsira farmaceutski lobi.Koliko vrijedi taj hrvatski prirodni interferon najbolje je pitati prof. dr. sc., poznatog i cijenjenog hrvatskog ginekologa – onkologa kroz čiju su ordinaciju prošle tisuće žena s HPV-om i karcinomima.Napadi upraveS obzirom na to da su mi se ogromne koncentracije (milijuni IU) prirodnog interefrona u pripravcima činile nelogičnima s obzirom na izlučivanje interferona u tijelu (najviše 200-300 IU/mL kod akutnih virusnih infekcija), počeo sam zagovarati ideju da IFN moramo ponovno klinički ispitati u smanjenim, fiziološkim koncentracijama. To je tada zvučalo kao hereza, ali nekoliko godina kasnije objavljeno je niz patenata s niskim dozama, dakle pokazalo se ono što smo zaključili - učinkovite su male, a ne velike doze - navodi Saldoljev.- U međuvremenu je Uprava krenula s napadima da nam se oteža proizvodnja. Mogu napisati knjigu o tome!Pokajali su se što su mi prepustili proizvodnju i onda su je pokušali uništiti. Pokušali su uništiti i moj trud. Posao s interferonom dan mi je u dobroj vjeri da u tome neću uspjeti.Nevjerojatno, ali čak su objavili u prestižnim časopisima lažne podatke kako su naši IFN pripravci opasni jer mogu prenijeti hepatitis! Zbog toga je Agencija za lijekove 2003. g. privremeno obustavila prodaju IFN-a. Kada sam pred Agenciju izašao s točnim podacima i objasnio da se radi o izmišljotinama, Agencija je skinula zabranu, a prodaja se nastavila. Umjesto da me pohvali, Uprava mi je uručila Upozorenje iz radnog odnosa zbog “obraćanja vanjskim institucijama?! - kaže Sladoljev koji je u nekoliko navrata Upravama slao i dopise, potkrijepljene najnovijim studijama, o učinkovitosti interferona, ali isključivog onog dobivenog iz ljudske krvi.Taj stručnjak opisuje i kako se dobiva taj lijek.- Nakon poticajne doze interferonom u tragovima (primer), leukocitima iz krvi davatelja dodajemo živi virus, pa izlučeni interferon po sastavu odgovara onom kakvog „emitiraju“ tkiva u akutnoj obrani. Tijek bolesti je „utrka“ virusa koji se širi u zdrava tkiva i interferon signala koji stvara branu daljnjem širenju. S obzirom na to da virusi mogu blokirati signal i tako umanjiti izglede za obranom na „metaboličkoj“ razini, pravovremena intervencija interferon pripravkom može ubrzati pripremu nezaraženih stanica za obranu - zaključuje Sladoljev.Politika želi ugasiti Zavod, ali su istodobno, saznajemo, pojedini licemjerni političari tražili za sebe i svoje bližnje interferon, pa im je dostavljan preko veze. Dakle, žele lijek samo za sebe.- Dođe mi da zaplačem kad vidim kakva smo država, kako na smetlište bacamo znanje koje je desetljećima skupljano. Stotine znanstvenika su svoj život dali za ta otkrića, a mi se toga tako lako odričemo samo kako bismo povećali zaradu tuđe farmaceutske industrije. Počelo je s interferonom, zatim se nastavilo s cjepivima.Svi ti pripravci su bili domaćih ruku djelo, a bili su zaista sam svjetski vrh. I mi to bacamo. Svjesno ne želimo pomoći tisućama žena i muškaraca zaraženima HPV-om koji će jednog dana, baš zbog te pohlepe i prepuštanja kolača farmaceutima, dobiti možda i rak i umrijeti - kaže nam pak liječnik s početka naše priče, te navodi da se više nego lako možemo uvjeriti u kronologiju propadanja Zavoda. I kako je onda umirao Zavod?U rujnu 2013.godine uprava Imunološkog zavoda obavještava javnost. “Zbog neadekvatnih proizvodnih prostora Imunološkom zavodu d.d. uskraćena je proizvodna dozvola za proizvodnju lijekova iz ljudske krvi i plazme pa privremeno nećemo od davatelja uzimati plazmu. Zahvaljujemo svim dosadašnjim davateljima, bez kojih, svih ovih desetljeća ne bismo mogli proizvoditi visokokvalitetne krvne preparate”, navodi se između ostalog u poruci.Mjesec dana nakon toga Agencija za lijekove i medicinska pomagala (HALMED) obavještava javnost da je isteklo razdoblje za koje je Imunološkom zavodu d.d. dana proizvodna dozvola za proizvodnju lijekova iz ljudske krvi ili ljudske plazme i seruma životinjskog podrijetla te proizvodna dozvola za proizvodnju bakterijskih cjepiva, pa stoga na tržištu više neće biti ljudskog albumina u otopini za infuziju, cjepiva protiv tetanusa, difterije...Agencija potom obavještava da će se odobriti uvoz tih pripravaka. Dakle, više cjepiva i pripravke u naše bolnice ne šalje naš Zavod nego se milijunski iznosi daju farmaceutskoj industriji, baš onoj koju spominju i naši sugovornici. Tako se odjednom otvorilo golemo tržište koje je do tada opskrbljivao Imunološki zavod, tvrtka u državnom (našem) vlasništvu.Zanimljivo, istodobno na krilima prethodnh desetljeća Zavod zovu iz Indije, Turske, Rusije, Italije, traže se cjepiva, pripravci... Primjerice indijska tvrtka HLL Biotech Limited potpisala je 20. kolovoza 2013. godine ugovor o transferu tehnologije za proizvodnju cjepiva protiv ospica. Žele naše znanje, baš ono znanje koje bacamo na smetište.Hoće li se netko napokon utaboriti ispred Imunološkog, baš kako što su se branitelji smjestili u šator ispred Ministarstva branitelja?